text: Er det dine smykker?
  02 februar 2012 kl. 14.39
  Politiet i Fredericia efterlyser ejerne af et større parti smykker.
  
  Smykkerne - og større samling sølvtøj - er politiet kommet i besiddelse af i forbindelse med efterforskningen af en række indbrud i Fredericia-området.
  Er du så uheldig at have fået stjålet nogle værdifulde smykker, holder  politiet i Fredericia åbent hus mandag aften, hvor du kan møde op for at se, om du kan genkende nogle af smykkerne.
  